CELEX: 62021CN0500
Language: et
Date: 2021-08-13 00:00:00
Title: Kohtuasi C-500/21 P: Health Information Managementi 13. augustil 2021 esitatud apellatsioonkaebus Üldkohtu (kümnes koda) 9. juuni 2021. aasta otsuse peale kohtuasjas T-235/19: Health Information Management (HIM) versus komisjon

27.9.2021   
            
            
               ET
            
            
               Euroopa Liidu Teataja
            
            
               C 391/16
            
         
      Health Information Managementi 13. augustil 2021 esitatud apellatsioonkaebus Üldkohtu (kümnes koda) 9. juuni 2021. aasta otsuse peale kohtuasjas T-235/19: Health Information Management (HIM) versus komisjon
      (Kohtuasi C-500/21 P)
      (2021/C 391/24)
      Kohtumenetluse keel: prantsuse
      
         Pooled
      
      
         Apellant: Health Information Management (HIM) (esindaja: avocat P. Zeegers)
      
         Teine menetlusosaline: Euroopa Komisjon
      
         Apellandi nõuded
      
      Apellant palub Euroopa Kohtul:
      
                  —
               
               
                  tunnistada apellatsioonkaebus vastuvõetavaks ja põhjendatuks ning seetõttu
               
            
                  —
               
               
                  tühistada Euroopa Liidu Üldkohtu 9. juuni 2021. aasta otsus Health Information Management vs. komisjon (T-235/19) punktid 93–97 ja 117–185;
               
            
                  —
               
               
                  tühistada vaidlustatud kohtuotsuse resolutiivosa punktid 1, 2, 3 ja 5;
               
            
                  —
               
               
                  saata asi tagasi Üldkohtule otsuse tegemiseks apellandi 4. aprillil 2019 esitatud hagiavalduses sisalduva taotluse osas;
               
            
                  —
               
               
                  mõista kõik kohtukulud, sealhulgas tema esindaja kulud ja tasu, mille esialgne suurus on 15 000 eurot ilma käibemaksuta, välja Euroopa Komisjonilt.
               
            
         Väited ja peamised argumendid
      
      Health Information Management esitab oma apellatsioonkaebuse põhjendamiseks kolm väidet: esiteks on tema hinnangul rikutud kaitseõigusi ja põhiõiguste harta artiklis 41 sätestatud õigust heale haldusele; teiseks on rikutud ELTL artikli 296 teise lõigu kohast põhjendamiskohustust, ja kolmandaks on rikutud ning vääralt kohaldatud ELTL artiklit 272 ja seetõttu on rikutud erapooletuse ning proportsionaalsuse põhimõtteid.